ଡବ୍ଲ୍ୟୁଏସ୍ଏଫ୍ ଦଳଗତ ସ୍କ୍ବାଶଃ ଭାରତକୁ ୭ମ ସ୍ଥାନ\nମାଡ୍ରାସ, ୪।୧୨(ପି.ଟି.)- ଫ୍ରାନ୍ସର ମାର୍ସିଲେଠାରେ ଅନୁଷ୍ଠିତ ଡବ୍ଲ୍ୟୁଏସ୍ଏଫ୍ ଦଳଗତ\nଡବ୍ଲ୍ୟୁଏସ୍ଏଫ୍ ଦଳଗତ ସ୍କ୍ବାଶଃ ଭାରତକୁ ୭ମ ସ୍ଥାନ\t December 4th, 00:00 AM December 4th, 00:00 AM\nମାଡ୍ରାସ, ୪।୧୨(ପି.ଟି.)- ଫ୍ରାନ୍ସର ମାର୍ସିଲେଠାରେ ଅନୁଷ୍ଠିତ ଡବ୍ଲ୍ୟୁଏସ୍ଏଫ୍ ଦଳଗତ ସ୍କ୍ବାଶ ବିଶ୍ୱ ଚାମ୍ପିୟନ୍ଶିପ୍ରେ ଭାରତ ୭ମ ସ୍ଥାନରେ ରହିଛି। ସୋମବାର ୭ମ ଓ ୮ମ ସ୍ଥାନ ପାଇଁ ଅନୁଷ୍ଠିତ ମୁକାବିଲାରେ ଭାରତୀୟ ଦଳ ୨-୧ ବ୍ୟବଧାନରେ ସ୍କଟଲାଣ୍ଡକୁ ପରାସ୍ତ କରିଛି। ପ୍ରଥମ ମୁକାବିଲାରେ ବିକ୍ରମ ମାଲହୋତ୍ରାଙ୍କୁ ଆଲାନ ସ୍ଲିନ ୫-୧୧, ୧୪-୧୬, ୭-୧୧ ଗେମ୍ରେ ହରାଇ ଦେଇଥିଲେ। ଫଳରେ ପରବର୍ତ୍ତୀ ୨ଟି ମ୍ୟାଚ୍ରେ ଭାରତକୁ ନିଶ୍ଚିତ ବିଜୟ ଆବଶ୍ୟକ ହେଉଥିଲା। ଏଭଳି ସ୍ଥିତିରେ ହରିନ୍ଦର ପାଲ ସାନ୍ଧୁ ୧୧-୯, ୧୨-୧୦, ୧୧-୯ ଗେମ୍ରେ ଗର୍ଗ ଲୋବାନଙ୍କୁ ପରାଜିତ କରି ମୁକାବିଲାକୁ ୧-୧ର ବରାବର ସ୍ଥିତିକୁ ଆଣିଥିଲେ। ଅନ୍ତିମ ମ୍ୟାଚ୍ରେ ମହେଶ ମାନଗାଓଁକର ୧୧-୮, ୧୧-୭, ୫-୧୧, ୧୧-୧ ବ୍ୟବଧାନରେ ଡୌଗି କେମ୍ପଙ୍କୁ ହରାଇବାରୁ ଭାରତ ମୁକାବିଲା ଜିତିନେଇଥିଲା। ଏହି ମୁକାବିଲାରେ ଦେଶର ଅନ୍ୟତମ ସ୍କ୍ବାଶ ଖେଳାଳି ସୌରଭ ଘୋଷାଲ ଖେଳି ନ ଥିଲେ। ପୂର୍ବରୁ ଖେଳାଯାଇଥିବା ମୁକାବିଲାରେ ଭାରତକୁ ପରାସ୍ତ କରି ନ୍ୟୁଜିଲାଣ୍ଡ ଦଳ ୬ଷ୍ଠ ସ୍ଥାନ ଅଧିକାର କରିନେଇଥିଲା।
